b'\n_START_ARTICLE_\nZoran \xc5\xbdeleznik\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdeleznik je gimnazijo za\xc4\x8del obiskovati 1941 v Celju; po nostrifikacijskih izpitih 1945 jo nadaljeval v Kranju in 1950 maturiral, nato v Zagrebu \xc5\xa1tudiral veterino, kjer je 1956 diplomiral in 1963 doktoriral. V letih 1959\xe2\x88\x921963 je opravil specializacijo iz virologije na Centralnem higienskem zavodu v Ljubljani. Od 1958 je bil zaposlen na Veterinarskem znanstvenem zavodu Slovenije, tu 1964 organiziral virusni laboratorij in ga do 1994 vodil. Od 1971 je predaval na Veterinarski fakulteti v Ljubljani; od leta 1990 kot redni profesor za splo\xc5\xa1no epizootiologijo. Hkrati je predaval izbrana poglavja iz splo\xc5\xa1ne in specialne virologije na podiplomskem \xc5\xa1tudiju._NEWLINE_\xc5\xbdeleznik se je pri svojem raziskovalnem delu ukvarjal z veterinarsko virologijo, predvsem z epizootiologijo stekline, nalezljivega vnetja \xc5\xbeelodca pri pra\xc5\xa1i\xc4\x8dih ter govejega infekcioznega rinotraheitisa. Na njegovo pobudo je bila v Sloveniji uvedena peroralna vakcinacija lisic. Sam in v soavtorstvu s sodelavci je objavil okoli 70 znanstvenih in preko 50 strokovnih \xc4\x8dlankov.'